CELEX: 32013R0763
Language: bg
Date: 2013-08-07 00:00:00
Title: Регламент за изпълнение (ЕС) № 763/2013 на Комисията от 7 август 2013 година за изменение на Регламент (ЕО) № 637/2009 по отношение на класификацията на някои растителни видове за целите на оценяването на допустимостта на наименованията на сортовете  текст от значение за ЕИП

8.8.2013   
            
            
               BG
            
            
               Официален вестник на Европейския съюз
            
            
               L 213/16
            
         РЕГЛАМЕНТ ЗА ИЗПЪЛНЕНИЕ (ЕС) № 763/2013 НА КОМИСИЯТА
   от 7 август 2013 година
   за изменение на Регламент (ЕО) № 637/2009 по отношение на класификацията на някои растителни видове за целите на оценяването на допустимостта на наименованията на сортовете
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 9, параграф 6 от нея,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (2), и по-специално член 9, параграф 6 от нея,
   като има предвид, че:
   
               (1)
            
            
               По отношение на някои видове класовете, установени в приложение I от Регламент (ЕО) № 637/2009 на Комисията от 22 юли 2009 г. за установяване на подробни правила за допустимостта на наименованията на сортовете земеделски растителни видове и зеленчукови видове (3), следва да бъдат адаптирани с оглед измененията в международната ботаническа класификация. През ноември 2012 г. Службата на Общността за сортовете растения вече включи тези изменения в „Указания с обяснителни бележки във връзка с член 63 от Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения“.
            
         
               (2)
            
            
               Поради това Регламент (ЕО) № 637/2009 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 637/2009 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 август 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 193, 20.7.2002 г., стр. 1.
   
      (2)  ОВ L 193, 20.7.2002 г., стр. 33.
   
      (3)  ОВ L 191, 23.7.2009 г., стр. 10.
   
      ПРИЛОЖЕНИЕ
      Приложение I към Регламент (ЕО) № 637/2009 се изменя, както следва:
      
                  1)
               
               
                  В таблица 1, Класове в рамките на един род, редовете, отнасящи се до класове 4.1 и 4.2, се заменят със следното:
                  
                              Класове
                           
                           
                              Научни наименования
                           
                        
                              „Клас 4.1
                           
                           
                              
                                 Solanum tuberosum
                              
                           
                        
                              Клас 4.2
                           
                           
                              
                                 Solanum lycopersicum, подложки за домати и междувидови хибриди
                           
                        
                              Клас 4.3
                           
                           
                              
                                 Solanum melongena
                              
                           
                        
                              Клас 4.4
                           
                           
                              
                                 Solanum, различно от класове 4.1, 4.2, 4.3“
                           
                        
            
                  2)
               
               
                  В таблица 2, Класове, обхващащи повече от един род, редовете, отнасящи се до класове 201 и 203, се заменят със следното:
                  
                              Класове
                           
                           
                              Научни наименования
                           
                        
                              „Клас 201
                           
                           
                              
                                 Secale, Triticum, xTriticosecale
                              
                           
                        
                              Клас 203 (*)
                           
                           
                              
                                 Agrostis, Dactylis, Festuca, xFestulolium, Lolium, Phalaris, Phleum и Poa“